Slottsbacken

Slottsbacken er en gate og åpen plass i Gamla stan i Stockholm som går langs slottets sørside. Gaten går fra Skeppsbron oppover bakken mot vest. Ved nordsiden ligger Stockholms slott og i fonden mot vest ligger Storkyrkan med obelisken som Gustav III fikk reist for å takke Stockholms borgerskap for vaktholdet under krigen 1788-1790. Historikk Navnet Slotz bakken forekommer allerede i 1478 og omfattet ikke bare selve bakken, men også den åpne plassen øst for Storkyrkan. I middelalderen ble området sør for Slottet Tre Kronor kalt for Sanden (1422 widh sanden) og utgjorde da en bred ubebygd grusbakke som strakte seg fra Storkyrkan ned til Saltsjön. Sør for Sanden lå slottets kjøkkenhage (se Trädgårdsgatan). På 1470-tallet brukes også navnet Stallbacken på grunn av den kongelige stallen og de slaktebodene som fantes ved nåværende Källargränd. På 1600-tallet ble Slottsbackens søndre bebyggelse endret og nye påkostede murte hus ble oppført der. Når det nye Slottet ble bygd var Slottsbacken en eneste stor byggeplass med lagring av stein og byggematerialer (se Saltkompaniets hus). Når slottet stod ferdig i 1750 hadde slottsbacken blitt gjort om til den monumentale plassen den er i dag, men arbeidene ble først klare mot slutten av 1700-tallet. Under kong Gustav III kom en ny fase av fornyelseplaner i Gamla stan, som skulle hylle kongens storhet. Etter hans finske felttog i 1790 ville han reise en statue av seg selv høyest oppe på Slottsbacken, omtrent der Storkyrkan ligger. Både kongen og hans arkitekt Erik Palmstedt mente at kirken kunne rives som det framgår av Palmstedts endringsforslag. Nede ved Saltsjön, på plassen der dagens Gustav IIIs statue står ved Skeppsbron hadde begge tenkt seg et nytt kongelig teater. Av alt dette ble til slutt bare Gustav IIIs statue realisert, den ble plassert nede ved vannet. I dag er Slottsbacken en av Stockholms store turistattraksjoner. Turistbussene parkerer oppe på bakken med turister som vil besøke Stockholms slott og Gamla stan. Andra attraksjoner rundt Slottsbacken er Livrustkammaren, Myntkabinettet, Obelisken og Storkyrkan. Bilder, Slottsbacken da og nå Eiendommer på sørsiden Eiendommene på Slottsbackens sørside er, fra Storkyrkan mot Skeppsbron: Hovförvaltningens hus, Slottsbacken 2, bygd 1911-12 Finska kyrkan, Slottsbacken 2 B-C, bygd 1648-1653, innviet etter ombygging som kirke i 1725 Tessinska palatset, Slottsbacken 4, bygd 1692-1697 Myntkabinettet, Slottsbacken 6, bygd 1675, ombygd 1909 Flemingska palatset, Slottsbacken 8, bygd på 1650-tallet Stockholms telegrafstation, Slottsbacken 10 / Skeppsbron 2, bygd 1868 Tidligere eiendommer Saltkompaniets hus, bygd 1647, revet 1868 Indebetouska huset, oppført i etapper på 1700-tallet, revet 1911 Stora Bollhuset, oppført 1627, revet 1793 Referanser Litteratur Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. sid. 54. Libris 7269073. ISBN 91-38-90777-1 Abrahamsson, Åke (2004). Stockholm: en utopisk historia. Stockholm: Bokförlaget Prisma. Libris 9604083. ISBN 91-518-4264-5 Eksterne lenker (en) Slottsbacken – kategori av bilder, video eller lyd på Commons (sv) Stockholmskällan har multimedia som gjelder Slottsbacken